สมชัย วุฑฒิปรีชา

สมชัย วุฑฒิปรีชา เป็นอดีตรัฐมนตรีช่วยว่าการกระทรวงศึกษาธิการ ในรัฐบาลนายอานันท์ ปันยารชุน (ครม.47, 49) และเป็นอดีตปลัดกระทรวงศึกษาธิการ และอดีตรองผู้ว่าราชการกรุงเทพมหานคร

ประวัติ 
สมชัย วุฑฒิปรีชา เกิดเมื่อวันที่ 21 กรกฎาคม พ.ศ. 2475 ที่อำเภอนครชัยศรี จังหวัดนครปฐม สำเร็จการศึกษาระดับปริญญาตรี สาขาบริหารการศึกษา จากวิทยาลัยวิชาการศึกษาประสานมิตร ระดับปริญญาโทด้านการศึกษา จากมหาวิทยาลัยอินเดียนา นอกจากนั้นยังได้รับปริญญาดุษฎีบัณฑิตกิตติมศักดิ์อีกหลายสถาบัน ได้แก่ สาขาวิชาศึกษาศาสตร์ จากมหาวิทยาลัยรามคำแหง สาขาบริหารการศึกษา จากมหาวิทยาลัยศรีนครินทรวิโรฒ และมหาวิทยาลัยราชภัฏนครปฐม

การทำงาน 
สมชัย วุฑฒิปรีชา เคยดำรงตำแหน่งรองผู้ว่าราชการกรุงเทพมหานคร ในช่วงที่มีนายเชาวน์วัศ สุดลาภา เป็นผู้ว่าราชการกรุงเทพมหานคร (จากการแต่งตั้ง) และได้รับมอบหมายให้ทำหน้าที่ประธานคณะกรรมการอำนวยการจัดสร้างศูนย์เยาวชนกรุงเทพมหานคร (ไทย-ญี่ปุ่น) ต่อมาเขาได้โอนย้ายมารับราชการในกระทรวงศึกษาธิการ จนได้รับตำแหน่งเป็นเลขาธิการคณะกรรมการการประถมศึกษาแห่งชาติ (กปช.) และเป็นปลัดกระทรวงศึกษาธิการ ในระหว่างปี พ.ศ. 2533-2535 และเป็นสมาชิกวุฒิสภา 2 สมัย ในปี พ.ศ. 2535-2539 และ พ.ศ. 2539-2543 ต่อมาในปี พ.ศ. 2535 เขาได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลนายอานันท์ ปันยารชุน (ครม.47, 49)

นายสมชัย เคยดำรงตำแหน่งนายกสภาสถาบันราชภัฏนครปฐม รวม 4 วาระ ตั้งแต่ปี พ.ศ. 2538 - พ.ศ. 2546

เครื่องราชอิสริยาภรณ์

อ้างอิง 

บุคคลจากกรุงเทพมหานคร
นักการศึกษาชาวไทย
นักการเมืองไทย
ข้าราชการพลเรือนชาวไทย
ปลัดกระทรวงศึกษาธิการไทย
รองผู้ว่าราชการกรุงเทพมหานคร
สมาชิกวุฒิสภาไทยแบบแต่งตั้ง
บุคคลจากคณะศึกษาศาสตร์ มหาวิทยาลัยศรีนครินทรวิโรฒ
ผู้ได้รับปริญญากิตติมศักดิ์จากมหาวิทยาลัยรามคำแหง
ผู้ได้รับปริญญากิตติมศักดิ์จากมหาวิทยาลัยศรีนครินทรวิโรฒ
บุคคลจากมหาวิทยาลัยราชภัฏนครปฐม
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ต.จ.ว.
ผู้ได้รับเหรียญจักรพรรดิมาลา